Παρασκευή 29 Μαΐου 2020

Καλημέρα παιδιά! Αυτό είναι το τελευταίο μάθημά μας πριν την επιστροφή μας στο σχολείο. Τη χθεσινή μας συνεδρίαση με τον διευθυντή και τους άλλους δασκάλους την πραγματοποιήσαμε στην αυλή του σχολείου μας. Βρήκα την ευκαιρία να παρατηρήσω τα δέντρα της αυλής και χάρηκα που στο Ανθολόγιό μας υπάρχει το ποίημα **«Συμφωνία μ’ένα δέντρο» σελίδα 72**. Διαβάστε το όσο πιο όμορφα μπορείτε. Βρείτε τις τελευταίες λεξούλες των στίχων που ταιριάζουν, όπως «πιστό-φουντωτό». Στο κόκκινό μας θα γράψετε **3 φορές** τους στίχους: **«Να του δίνω εγώ νερό.**

**Να μου δίνει αυτό χορό.**

**Να του λέω σ’αγαπώ.**

**Να μου δίνει τον καρπό.»**

Λέξεις δεν θα έχουμε.

**Στο πράσινο**

1.Θα χρωματίσετε τα ρήματα σε κάθε προτασούλα. (θα ρωτάτε τι κάνω; Τι κάνει;)

* Εγώ δίνω νερό στο δέντρο.
* Το δέντρο δίνει τον καρπό του.
* Εγώ αγκαλιάζω το δέντρο.
* Εγώ παινεύω (θαυμάζω) το δέντρο.
* Το δέντρο με λέει αδερφό του.

2. Τι θα προσφέρει το παιδί στο δέντρο;

3. Τι θα προσφέρει το δέντρο στο παιδί;

**Στο μπλε**

Τελευταίο άλμα στο μπλε

Από το 100-90

90+4= 97+2=

91+5= 98+1=

92+3= 99+1=

93+2= 96+2=

94+2= 93+3=

95+3= 94+3=

96+1= 95+2=

Τη Δευτέρα θα δω τα 11 προσωπάκια και την Τρίτη τα άλλα 11. Σας περιμένω!!

Αγαπητοί γονείς, καθώς επιστρέφουμε κάτω από διαφορετικές συνθήκες στο σχολείο καλό θα ήταν να θυμόμαστε πως τα παιδιά το πρωί (στις 8.15) θα ανεβαίνουν κατευθείαν στις τάξεις. Θα τελειώνουμε 1:15 **χωρίς ολοήμερο**. **ΔΕ θα λειτουργεί το κυλικείο** μας γι’αυτό θα έχουν μαζί τους φαγητό και νερό για όλα τους τα διαλείμματα. **Υγρά μαντηλάκια, αντισηπτικό, 1 μαρκαδόρο για τον πίνακα, μολύβια, γόμα, ξυλομπογιές, μαρκαδόρους που δε θα τα μοιράζονται, ούτε θα τα** **ανταλάσσουν.** Αν θέλουν μπορούν τα αγόρια μας να έχουν αυτοκινητάκια, μικρά παιχνιδάκια και τα κορίτσια μας αντίστοιχα κούκλες…

Καλή δύναμη σε όλους μας.